

ที่ สก 73501/ องค์การบริหารส่วนตำบลทัพเสด็จ

 154 หมู่ 8 ตำบลทัพเสด็จ

 อำเภอตาพระยา สก 27180

 มกราคม 2562

เรื่อง การดำเนินการรับลงทะเบียนผู้สูงอายุเพื่อขอรับเงินสงเคราะห์เบี้ยยังชีพประจำปีงบประมาณ ๒๕64 (เพิ่มเติม)

เรียน กำนันตำบลทัพเด็จ/ผู้ใหญ่บ้านทุกหมู่บ้าน

ตามระเบียบกระทรวงมหาดไทยว่าด้วยหลักเกณฑ์การจ่ายเบี้ยยังชีพผู้สูงอายุ ขององค์กรปกครองส่วนท้องถิ่น (ฉบับที่ 2) พ.ศ.2560 ซึ่งได้ประกาศในราชกิจจานุเบกษา ลงวันที่ 12 กันยายน 2560 กำหนดให้ผู้สูงอายุที่จะมีอายุครบหกสิบปีบริบูรณ์ในปีงบประมาณถัดไป ลงทะเบียนและยื่นคำขอรับเงินเบี้ยยังชีพผู้สูงอายุด้วยตนเองต่อองค์กรปกครองส่วนท้องถิ่น ที่ตนมีภูมิลำเนา ณ สำนักงานองค์กรปกครองส่วนท้องถิ่น ตั้งแต่เดือนมกราคมจนถึง เดือนกันยายนของทุกปี นั้น

ดังนั้น องค์การบริหารส่วนตำบลทัพเสด็จ จึงขอให้ท่านประชาสัมพันธ์ให้ผู้สูงอายุ (ผู้ที่เกิดตั้งแต่วันที่ 2 ตุลาคม 2502 - 1 ตุลาคม 2503 ) หรือผู้สูงอายุที่ย้ายภูมิลำเนามาอยู่ใหม่ในหมู่บ้านท่าน มาลงทะเบียนเพื่อขอรับเงินสงเคราะห์เบี้ยยังชีพ ประจำปีงบประมาณ ๒๕64 (เพิ่มเติม) ตั้งแต่บัดนี้ – เดือนกันยายน พ.ศ.2562 ณ สำนักปลัดองค์การบริหารส่วนตำบลทัพเสด็จ

 จึงเรียนมาเพื่อโปรดทราบและประชาสัมพันธ์

 ขอแสดงความนับถือ

 

 (นายนที หวลประไพ)

 นายกองค์การบริหารส่วนตำบลทัพเสด็จ

สำนักปลัด/งานพัฒนาชุมชน

โทร / โทรสาร 037 -269106 , 085 – 7730878

“ยึดมั่นธรรมาภิบาล บริการเพื่อประชาชน”

แนวทางการรับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่น

ประจำปีงบประมาณ พ.ศ. 2564

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

1. คุณสมบัติผู้มีสิทธิ

ผู้มีคุณสมบัติได้รับเบี้ยยังชีพผู้สูงอายุ ต้องเป็นผู้มีคุณสมบัติและไม่มีลักษณะต้องห้าม ดังต่อไปนี้

1. มีสัญชาติไทย
2. มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน
3. เป็นผู้สูงอายุรายใหม่ที่ยังไม่เคยลงทะเบียนมาก่อน ซึ่งเป็นผู้อายุครบ 60 ปีบริบูรณ์ขึ้นไป โดยเป็นผู้ที่เกิดตั้งแต่วันที่ 2 ตุลาคม 2502 - 1 ตุลาคม 2503 (สำหรับในกรณีที่ในทะเบียนราษฎร์ไม่ปรากฏวันเดือนเกิดให้ถือว่าบุคคลนั้นเกิดในวันที่ 1 มกราคมของปีนั้น)
4. ผู้สูงอายุที่ย้ายภูมิลำเนาเข้ามาในพื้นที่ตำบลทัพเสด็จ แต่ยังไม่ได้ลงทะเบียนขอรับเบี้ยยังชีพผู้สูงอายุ
5. ไม่เป็นผู้ได้รับสวัสดิการหรือสิทธิประโยชน์อื่นใดจากหน่วงงานของรัฐ รัฐวิสาหกิจ หรือองค์กรปกครองส่วนท้องถิ่น ได้แก่ผู้ได้รับเงินบำนาญ เบี้ยหวัด บำนาญพิเศษ หรือเงินอื่นใดในลักษณะเดียวกัน ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น ผู้ได้รับเงินเดือน ค่าตอบแทน รายได้ประจำ หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยเงินสงเคราะห์เพื่อการยังชีพขององค์กรปกครองส่วนท้องถิ่น พ.ศ. 2548
6. เอกสารประกอบในการยื่นขอรับสิทธิ

ผู้สูงอายุจะต้องนำเอกสารหลักฐานประกอบแบบคำขอลงทะเบียนขอรับเงินเบี้ยยังชีพผู้สูงอายุ ดังนี้

1. สำเนาบัตรประจำตัวประชาชนหรือบัตรอื่นที่ออกด้วยหน่วยงานของรัฐที่มีรูปถ่าย
2. สำเนาทะเบียนบ้าน
3. สำเนาสมุดบัญชี (ธ.ธกส.)

การยื่นคำขอลงทะเบียนรับลงเบี้ยยังชีพผู้สูงอายุด้วยตนเอง หรือในกรณีที่มีความจำเป็นผู้สูงอายุที่ไม่สามารถมายื่นคำขอลงทะเบียนด้วยตนเองได้อาจมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอลงทะเบียนขอรับเงินเบี้ยยังชีพแทนก็ได้โดยให้กรอกรายละเอียดตามแบบคำขอลงทะเบียนฯ เพื่อให้ถูกต้องครบถ้วนและให้ยื่นคำขอประกอบกับเอกสารหลักฐานของผู้สูงอายุ พร้อมกับสำเนาบัตรประจำตัวประชาชนของผู้รับมอบอำนาจ